Nyoka yemunhu (n. Underhand person; crafty-dealing person) zvinoreva munhu anoita seanokuda asi nerweseri achikukuvadza kana kukuitira zvakaipa. Munguva yeHondo yeChimurenga kuChimoio kwakabuda mumwe aiva nyoka yemunhu apandukira varwi verusununguko akavatengesa kumawuto eSouthern Rhodesia. Handibatirane naye futi nokuti inyoka yemunhu, anonyepera kundida asi achikuvadza basa rangu nerweseri. MaZulu vanoti nyoka (n. snake) vachireva nyoka. MaZulu vanoti nyoka (n. Underhand person; crafty-dealing person) vachireva nyoka yemunhu. MaZulu vanoti ubunyoka (n. Crafty dealing. underhand action or character) vachireva kuva nyoka yemunhu.